Bilbays

Bilbays eller Bilbeis (; koptisk: Ⲫⲉⲗⲃⲉⲥ/Ⲫⲉⲗⲃⲏⲥ, Phelbes) er en gammel festningsby på den østlige enden av det sørlige Nildeltaet i Egypt. Den står på samme sted som den tidligere antikke byen Felbes og et latinsk-katolsk titulært bispedømme.

Byen er liten i størrelse, men tett befolket. Den hadde 137 182 innbyggere i 2006, beregnet til å utgjøre 165 129 innbyggere i 2017.«Bilbays (Bilbeis)», City Population Den huser også Det egyptiske flyvåpens akademi som har byens største offentlige skole i Al-Zafer. Moskén Sadat Qureish er den eldste i Egypt, og kanskje også den eldste i hele Afrika.«Belbies Travel Guide», Ask Aladdin

Jordbruksselskapet SEKEM tilhørende Ibrahim Abouleish har sete i byen.Schrot & Korn: SEKEM 

 Historie 
Legendene hevder at den jødiske stamfaren Jakob døde i Bilbays etter at han hadde fortalt sine sønner at ville bli gravlagt i Kanaan ved siden av sin far. Det har også vært påstander om at Bilbays var fødebyen til Moses, skjønt byen Faqous, rundt 40 km nord for Belbeis, har også blitt fremmet.

Byen var viktig nok i den romerske provinsen Augustamnica Secunda til at den ble et bispesete. Bilbays ble beleiret i en måned av arabiske styrker, ledet av Amr Ibn El Aas, før den ble erobret. Mange arabere som innvandret til Egypt slo seg først ned i Bilbays.

Byen spilte også en rolle i intrigene for å kontrollere Fatimidekalifatets vesirat: først i 1164 da hærføreren Shirkuh, en onkel av Saladin, ble beleiret i byen med en kombinert styrke til vesiren Shawar av Fatimidekalifatet og sin midlertidige allierte, korsfarerkongen Amalrik av Jerusalem. Beleiringen varte i tre måneder. Byen ble beleiret på nytt i 1168 av Amalriks hær, og byen ble erobret etter tre dager den 4. november. Alle innbyggerne ble massakrert, uansett hvem de var kristne og muslimer. Denne massakren gjorde koptiske kristne i Egypt rasende som til da hadde sett på korsfarerne som frigjørere. De oppga å gi støtte til korsfarerne og allierte seg med sin muslimske naboer mot utlendingene.

I 1798 ble byens festningsverker gjenoppbygd på ordre av Napoléon Bonaparte.

 Klima 
Bilbays er klassifisert av Köppens klimaklassifisering som varm ørken eller tørt klima (Bwh),«Climate: Bilbeis - Climate graph, Temperature graph, Climate table», Climate-Data.org. som resten av Egypt.

 Bilder 

 Referanser 

Kategori:Byer i Egypt
Kategori:guvernementet Sharqia